หุ้นเอเชียผันผวน หลังดาวโจนส์ปิดลบ วิตกร่างกม.ปฏิรูปภาษีถูกตีกลับให้ส.ส.ลงมติใหม่
ตลาดหุ้นเอเชียผันผวน หลังดาวโจนส์ปิดลบ วิตกร่างกม.ปฏิรูปภาษีถูกตีกลับให้ส.ส.ลงมติใหม่
20 ธ.ค. 2560

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวลดลงในช่วงเช้าวันนี้ ตามทิศทางของดัชนีดาวโจนส์ตลาดหุ้นนิวยอร์กที่ปิดลบเมื่อคืน
โดยได้รับปัจจัยกดดันจากการที่ร่างกฎหมายปฏิรูปภาษีของสหรัฐซึ่งผลักดันโดยสมาชิกพรรครีพับลิกันและเพิ่งได้รับการโหวตอนุมติจากสภาผู้แทนราษฎรสหรัฐไปเมื่อช่วงเย็นวานนี้ตามเวลาท้องถิ่น ถูกวุฒิสภาส่งกลับไปให้สภาผู้แทนราษฎรพิจารณาลงมติอีกครั้ง เนื่องจากมีบทบัญญัติบางส่วนในร่างกฎหมายที่ขัดต่อกฎเกณฑ์ด้านงบประมาณของวุฒิสภา
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,834.93 จุด ลดลง 33.07 จุด, -0.14% ดัชนี SSE Composite ตลาดหุ้นจีนเปิดวันนี้ที่ 3,296.74 จุด เพิ่มขึ้น 0.20 จุด, +0.01% ดัชนี HSI ตลาดหุ้นฮ่องกงเปิดวันนี้ที่ 29,199.29 จุด ลดลง 54.37 จุด, -0.19% ดัชนี TAIEX ตลาดหุ้นไต้หวันเปิดวันนี้ที่ 10,470.36 จุด เพิ่มขึ้น 3.02 จุด, +0.03% ดัชนี KOSPI ตลาดหุ้นเกาหลีใต้เปิดวันนี้ที่ 2,473.82 จุด ลดลง 4.71 จุด, -0.19% ดัชนี FTSE STI ตลาดหุ้นสิงคโปร์เปิดวันนี้ที่ 3,403.70 จุด ลดลง 0.77 จุด, -0.02% ดัชนี FBMKLCI ตลาดหุ้นมาเลเซียเปิดวันนี้ที่ 1,735.92 จุด ลดลง 1.03 จุด, -0.06%
อนึ่งสภาผู้แทนราษฎรสหรัฐมีมติเห็นชอบต่อร่างกฎหมายปฏิรูปภาษีขั้นสุดท้าย ด้วยคะแนนเสียง 227 ต่อ 203 เสียง ก่อนที่วุฒิสภาจะลงมติในช่วงเย็นวานนี้ตามเวลาสหรัฐ หรือตรงกับช่วงเช้าของวันพุธที่ 20 ธ.ค.ตามเวลาไทย
อย่างไรก็ตาม ร่างกฎหมายปฏิรูปภาษีของสหรัฐซึ่งผลักดันโดยสมาชิกพรรครีพับลิกันและเพิ่งได้รับการโหวตอนุมติจากสภาผู้แทนราษฎรสหรัฐไปเมื่อช่วงเย็นวานนี้ตามเวลาท้องถิ่น ถูกวุฒิสภาส่งกลับไปให้สภาผู้แทนราษฎรพิจารณาลงมติอีกครั้ง เนื่องจากมีบทบัญญัติบางส่วนในร่างกฎหมายที่ขัดต่อกฎเกณฑ์ด้านงบประมาณของวุฒิสภา
โดย วุฒิสมาชิก เบอร์นีย์ แซนเดอร์ส สมาชิกคณะกรรมาธิการพิจารณาร่างงบประมาณประจำวุฒิสภา ระบุว่า มีบทบัญญัติในร่างกฎหมาย 3 ข้อ ที่ขัดต่อกฎเกณฑ์ที่เรียกว่า Byrd rule โดยการที่สมาชิกรีพับลิกันต้องการปรับลดภาษีขนานใหญ่ จึงทำให้พวกเขาลืมปฏิบัติตามกฎของวุฒิสภา
“มันเป็นความตั้งใจของเราที่จะหยิบยกปัญหาที่พบขึ้นมาเพื่อสะสางให้หมดไป และเราต้องการให้สภาผู้แทนราษฎรพิจารณาลงมติร่างกฎหมายนี้อีกครั้ง” เบอร์นีย์ แซนเดอร์ส กล่าว
ด้าน เควิน แมคคาร์ธี ผู้นำเสียงข้างมากของรีพับลิกันในสภาผู้แทนราษฎร เปิดเผยว่า “ทางสภาผู้แทนฯจะทำการโหวตรับรองร่างกฎหมายนี้อีกครั้งในเช้าวันที่ 20 ธ.ค. (ตามเวลาสหรัฐ)” หรือ ช่วงเย็นของวันที่ 21 ธ.ค.60 ตามเวลาประเทศไทย
 
 